
Pielikums 
Informatīvajam ziņojumam “Par bērnu noziedzības novēršanas
 un bērnu aizsardzības pret noziedzīgu nodarījumu 
plāna 2023.-2024. gadam izpildi”

Informācija par Bērnu noziedzības novēršanas un bērnu aizsardzības pret noziedzīgu nodarījumu plāna 2023.-2024. gadam izpildi
	Plāna mērķis: Samazināt bērnu noziedzību, mazinot riska faktorus, kas saistīti ar bērna delinkventu uzvedību, kā arī uzlabot bērnu drošību, aizsargājot tos no veselības un dzīvības apdraudējuma.

	1. Rīcības virziens PRIMĀRĀ PREVENCIJA[footnoteRef:1]  [1:  Primārā prevencija ir rūpes par to sabiedrības daļu, kas ar noziedzību vēl nav saskārusies, lai tā arī turpmāk būtu pasargāta, turklāt indivīda līmenī spējīga atpazīt pret sevi un citiem vērstu tiesību un likumpārkāpumu risku un attiecīgi rīkoties.] 

Veicināt drošu vidi izglītības iestādēs, kopienā/apkaimē un uzlabot sabiedrības izpratni un informētību par dažādiem drošības riskiem. Palielināt bērnu, speciālistu un likumisko pārstāvju informētību un zināšanas, tādējādi nodrošinot efektīvākas prasmes bērnu noziedzības novēršanas un  bērnu aizsardzības pret noziedzīgu nodarījumu jomā.

	Nr. p. k.
	Pasākums
	Darbības rezultāts
	Rezultatīvais rādītājs
	Atbildīgā institūcija
	Līdzatbildīgās institūcijas
	Izpildes termiņš
	Finansējums un tā avoti

	1.1.
	“Interneta policista” ieviešana Valsts policijā.
	Nodrošinātas sabiedriskās kārtības uzraudzības un reaģēšanas funkcijas, pirmatnējās informācijas ievākšanas, kā arī preventīvās brīdināšanas, skaidrošanas un modrības veicināšanas funkcijas – e-vidē.
	Ieviests interneta policista koncepts.
	IeM (VP)
	
	31.12.2023.
	Likumā par valsts budžetu kārtējam gadam paredzēto finanšu līdzekļu ietvaros.


	Izpildīts
2022. gadā VP GKrPP tika izveidota KiAP, kuras viens no uzdevumiem ir organizēt policijas klātesamības internetā tālāku nodrošināšanu (uzraudzība, informēšana u.c.).   Kriminālizlūki nodrošina interneta tīmekļa izlūkošanu un īsteno kriminālizlūkošanas pasākumus atbilstoši VP noteiktajām prioritātēm un atsevišķiem vadības uzdevumiem. Ņemot vērā pieejamos tehnoloģiskos risinājumus un cilvēkresursus,  pamatā darbs tiek fokusēts uz masu pasākumiem un konkrētiem uzdevumiem. Monitoringa rezultātā iegūtā informācija netiek uzkrāta un glabāta vai pētīta plašākā kontekstā, bet tiek izmantota tikai konkrētu uzdevumu īstenošanai. 2024. gadā tika ieguldīts ievērojams darbs, lai izstrādātu jaunu “Interneta policista”  koncepciju, kas tika izveidota, ņemot vērā aktuālās vajadzības.  Jaunajā konceptā ir ieviests modelis, kas sastāv no diviem blokiem. Pirmais bloks- Kiberpatruļa (nodrošina VP Galvenā kārtības policijas pārvalde un VP Sabiedrisko attiecību nodaļa). Otrais bloks - Interneta izlūkošana (nodrošina VP GKrPP KiAP). 2024. gadā turpinājās interneta monitorings, īpašu uzmanību pievēršot masu pasākumiem, kā arī konkrētiem uzdevumiem, kas tika saņemti no VP vadības un citām tiesībsargājošām iestādēm.
VP Sabiedrisko attiecību nodaļa ikdienā veic gan mediju, gan interneta vietnes monitoringu, kas iekļauj arī reaģēšanu uz dažādu publisko informāciju. Ņemot vērā, ka VP ir plaši pārstāvēta sociālo mediju vietnēs ar lielu sekotāju un iesaistes rādītāju, arī darba dienu vakaros sociālie mediji tiek uzraudzīti, ja tiek fiksēta kāda riska informācija, tā tiek nodota atbilstošām struktūrvienībām, kā arī tiek sniegta atbilde iedzīvotājiem par viņiem interesējošiem jautājumiem vai arī precizēta vēl papildu informācija apstākļu skaidrošanai. Tāpat Sabiedrisko attiecību nodaļa sadarbībā ar citām iestādes struktūrvienībām regulāri – vidēji nedēļā 5 ieraksti -  gatavo gan preventīva rakstura saturu, gan informē par policijas kompetencē esošiem notikumiem, tādējādi veicot gan skaidrošanas, gan brīdināšanas un aicināšanas ziņot funkcijas

	1.2.
	Īstenot prevencijas programmu “Skolu drošība”, kas paredz apmācīt izglītības iestāžu vadību par izglītības iestādes drošības sistēmas aspektiem, attīstīt Drošas skolas zīmolu, lai veicinātu izglītības iestāžu drošību.
	Izglītības iestādēm sniegtas zināšanas un prasmes, lai spētu visaptveroši novērtēt iespējamos drošības draudus un riskus izglītības iestādē, savlaicīgi novērst tos.
	“Skolu drošība” iesaistīto izglītības iestāžu skaits % no kopējā vispārējo izglītības iestāžu skaita
2024. – 30%
	IeM (VP)
	Izglītības iestādes 
	31.12.2024.
	IeM nepieciešamais papildu finansējums 3000 euro apmērā netika piešķirts. 

Pasākums tika īstenots
likumā par valsts budžetu kārtējam gadam paredzēto finanšu līdzekļu ietvaros.


	Daļēji izpildīts (nav sasniegts plānotais rezultatīvais rādītājs, pārceļas uz nākošo plānošanas periodu).
Atbilstoši ieplānotajam pasākumam izglītības iestādēm sniegtas zināšanas un prasmes, lai spētu visaptveroši novērtēt iespējamos drošības draudus un riskus izglītības iestādē, savlaicīgi novērst tos. 
Atskaites periodā VP veikusi pārrunas par drošības riskiem 340 izglītības iestādēs. 1/3 daļai no apsekotajām izglītības iestādēm tika konstatēti drošības riski. 43 izglītības iestādēs veikta personāla apmācība un uzsākti drošības risku izvērtējumi (kas sastāda 7,2 % no kopējā vispārējo izglītības iestāžu skaita).
“Programma “Skolu drošība” tika ieviesta 2019. gadā, kad arī pirmo reizi notika Latvijas izglītību iestāžu vadību apmācības, lai nostiprinātu izpratni par Skolu drošības sistēmas aspektiem, palīdzētu izglītības iestāžu personālam pašam veidot visaptverošu drošas vides izveidi iestādē.
2024. gada otrajā ceturksnī tika aktualizēta “Skolu drošība” programma, apmācot un sagatavojot prevencijas struktūrvienībās strādājošos, lai sniegtu izglītības iestādēm zināšanas un prasmes novērtēt iespējamos drošības riskus izglītības iestādē un rīkoties proaktīvi (iepriekš, sakarā ar pandēmiju un reformām VP, programma tika īstenota daļēji, fokusējoties uz reidiem un tematiskām nodarbībām izglītības iestādēs). VP prevencijas struktūrvienībās strādājošie atbilstoši saviem resursiem, uzsāka darbu apsekojot izglītības iestādes un organizēja pārrunas ar iestāžu personālu.
Programmas īstenošanā policija ir kā atbalsta personāls, taču būtiska ir izglītības iestāžu personāla aktīva darbošanās, kas ir viena no problēmām. 
2025.gadā plānots uzsākt darbu pie programmas “Skolu drošība” aktualizēšanas, kas paredz visu reģionu izglītības personāla apmācību (ietverot gan klātienes, gan tiešsaistes formātu) par skolu drošības sistēmas aspektiem, kā arī veicināt Drošās skolas zīmola ieviešanu, lai veicinātu izglītības iestādes aktīvi iesaistīties drošības risku novēršanā. Plānoto apmācību rezultātā prognozējama pieaugoša izglītības iestāžu aktivitāte”.

	1.3.
	Izstrādāt un ieviest  Drošības vēstnešu programmu (iepriekš dokumentos minēta kā Brīvprātīgo programma), kā vienu no prevencijas pamatprogrammām, lai iesaistītu izglītības iestāžu pārstāvjus nepilngadīgo informēšanā par drošības riskiem un nepieciešamo rīcību drošības risku novēršanai un sevis pasargāšanai.
	Skolās ieviesta Drošības vēstnešu programmu
	Skolu skaits % no kopējā vispārējās izglītības iestāžu skaita: 2024.gadā – 30%.

	IeM (VP)
	Izglītības iestādēs, Pašvaldības
	31.12.2024.
	IeM nepieciešamais papildu finansējums 20 000 euro apmērā netika piešķirts. 
Pasākums tika īstenots  likumā par valsts budžetu kārtējam gadam paredzēto finanšu līdzekļu ietvaros.



	Izpildīts.
Valsts policija kā vienu no prevencijas pamatprogrammām turpina attīstīt Drošības vēstnešu programmas darbību, kas paredzēta, lai iesaistītu pedagogus, mācību iestāžu pārstāvjus nepilngadīgo informēšanā par drošības riskiem un nepieciešamo rīcību drošības risku novēršanai un sevis pasargāšanā. Drošības nodarbības var īstenot jebkurš skolas pārstāvis. Drošības nodarbībā tiek izmantots interaktīvu materiālu kopums, kas neprasa iepriekšēju papildu sagatavošanos no skolas pārstāvja.
Atbilstoši ieplānotajam pasākumam vispārējās izglītības iestādēs tiek veicināta Drošības vēstnešu programmas izmantošana. Programmā reģistrējušās (Programma tiek izmantota) 45% vispārējās izglītības iestādes no kopējā vispārējās izglītības iestāžu skaita.	

	1.4.
	Organizēt pasākumus atkarību izraisošo vielu pieejamības mazināšanai izglītības iestādēs.

	Organizētas mācības izglītības iestāžu personālam par atkarību izraisošo vielu atpazīšanu un reaģēšanu;
nodrošinātas sistemātiskas profilaktiskas pārbaudes
	Semināru, kursu skaits.
Reidu skaits.
	IeM (VP)
	IZM, Izglītības iestādēs, Pašvaldības
	Pastāvīgi līdz 31.12.2024.
	IeM nepieciešamais papildu finansējums 5 000 euro apmērā netika piešķirts.
Pasākums tika īstenots likumā par valsts budžetu kārtējam gadam paredzēto finanšu līdzekļu ietvaros.


	Izpildīts.
Atbilstoši ieplānotajam pasākumam VP organizēja pasākumus atkarību izraisošo vielu pieejamības mazināšanai izglītības iestādēs.
Atskaites periodā VP organizējusi 24 mācības (seminārus) izglītības iestāžu personālam par atkarību izraisošo vielu atpazīšanu un reaģēšanu.
Atskaites periodā (2023. gadā un 2024.gadā) VP nodrošinājusi 626 sistemātiskas profilaktiskas pārbaudes (reidus) izglītības iestādēs.

	1.5.
	Piedalīties izglītības iestāžu organizētajās praktiskajās nodarbībās  saskaņā ar ugunsdrošības instrukcijas sadaļu “Rīcība ugunsgrēka gadījumā”.
	Praktiski pārbaudīta izglītības iestādes nodarbināto rīcība ugunsgrēka gadījumā.
	Dalība izglītības iestāžu  organizētajās praktiskajās nodarbībās (skaits).
	Izglītības iestādes

	IeM (VUGD)
	Pastāvīgi līdz 31.12.2024.
	Likumā par valsts budžetu kārtējam gadam paredzēto finanšu līdzekļu ietvaros

	Izpildīts.
Kopumā divu gadu laikā VUGD nodarbinātie piedalījušies 63 pasākumos, kuros kopējā mērķauditorija un cilvēku skaits bija 9 643.
No tiem 2024.gadā 24 pasākumi ar mērķauditoriju un cilvēku skaitu 4 160, savukārt 2023.gadā 39 pasākumi ar mērķauditoriju un cilvēku skaitu 5 483.

	1.6.
	Informācijas pieejamība speciālistiem, kas strādā ar bērniem, un mācību seminārs par tēmu “Bērnu pavedināšana internetā – prevencija un rīcība problēmgadījumos
	Veicināta speciālistu darbam ar bērniem izpratne par riskiem, kas saistīti ar bērnu pavedināšanu internetā, un veicināta spēja adekvāti reaģēt, atbalstīt bērnu gadījumos, kad viņš kļuvis par pavedināšanas internetā upuri.
	Semināru skaits: 2
Apmācīto skaits: 200
Izstrādāts materiāls: 3
	LIA Drošāka interneta centrs
	VP, BAC
	2024. gads
	“Digital Europe” programmas līdzfinansējums, LIA, VARAM.

	Izpildīts.
2023. gadā sadarbībā ar Latvijas Pašvaldību mācību centru tika organizēti 4 semināri pašvaldību darbiniekiem – sociālajiem pedagogiem, skolotājiem, psihologiem utt. ar mērķi informēt par seksuālu vardarbību pret bērniem interneta vidē. Semināru nosaukums “Pārkāpumi un atbildība internetā, noziedzīgi nodarījumi pret bērnu. Piemēri, skaidrojumi, ieteikumi rīcībai”. Seminārus apmeklēja 199 cilvēki.
2024. gadā par aktualitātēm seksuāla rakstura noziegumos pret bērniem tika sagatavotas un sniegtas prezentācijas VP, VPD darbiniekiem, kā arī audžuvecākiem un pedagogiem, kas strādā ar bērniem ar garīgās attīstības traucējumiem.
Kopā semināros un vebinārā tika sasniegti:
· 83 VP prevencijas darbinieki;
· 130 VPD darbinieki;
· 87 pedagogi, kas strādā ar bērniem ar garīgās attīstības traucējumiem (kopā 1400 skatījumu vebināram);
      -     98 audžuvecāki.
2024.gada 29.maijā sadarbībā ar VP tika organizēta preses konference sabiedrības informēšanai par bērnu pavedināšanu internetā.

	1.7
	Pašpalīdzības rīks speciālistiem, kas strādā ar bērniem, lai palīdzētu novērtēt, vai bērns nav kļuvis par pavedināšanas internetā upuri.
	Ar pašpalīdzības testa palīdzību sniegta informācija par to, vai un kādā mērā bērns ir kļuvis par pavedināšanas internetā upuri, kā arī sniegta informācija, kā rīkoties problēmsituāciju gadījumos un kur saņemt atbalstu.
	Pieejams palīdzības rīks speciālistiem.
	LIA Drošāka interneta centrs
	VP, BAC
	2024. gads
	“Digital Europe” programmas līdzfinansējums,  LIA, AiM

	Izpildīts. 
LIA Drošāka interneta centrs sadarbībā ar VP un BAC izstrādāja tiešsaistes pašpalīdzības rīku sos.drossinternets.lv, kas ļauj noskaidrot, cik droša ir bērna draudzība internetā, uzzināt, kā atpazīt pavedināšanas gadījumus, kā rīkoties un kur meklēt palīdzību. Rīks vēl joprojām ir pieejams pildīšanai, vidēji mēnesī pašpalīdzības testu izpilda 60 bērni un jaunieši vecumā no 8-17 gadiem.

	1.8
	Pašpalīdzības rīks bērniem, lai novērstu risku kļūt par pavedināšanas internetā upuriem.
	Ar pašpalīdzības testa palīdzību sniegta informācija par to, vai un kādā mērā bērns ir kļuvis par pavedināšanas internetā upuri, kā arī sniegta informācija, kā rīkoties problēmsituāciju gadījumos un kur saņemt atbalstu.
	Pašpalīdzības testu aizpildījuši 10% bērnu vecumā no 8-17 gadiem, t.i. ~19’500[footnoteRef:2] [2:  Centrālās statistikas pārvaldes dati: 2021. gadā vecuma grupā no 8-17 gadiem (ieskaitot) ir  195 512 bērni] 

	LIA Drošāka interneta centrs
	VP, BAC
	2024. gads
	“Digital Europe” programmas līdzfinansējums,  LIA, AiM

	Izpildīts:
LIA Drošāka interneta centrs sadarbībā ar VP un BAC izstrādāja tiešsaistes pašpalīdzības rīku sos.drossinternets.lv, kas ļauj noskaidrot, cik droša ir bērna draudzība internetā, uzzināt, kā atpazīt pavedināšanas gadījumus, kā rīkoties un kur meklēt palīdzību.
2023. gadā savu draudzību internetā ir pārbaudījuši 2017 bērni vecumā no 8 -17 gadiem. Bērnu sniegtās atbildes liecina, ka 20 % jeb vairāk nekā 400 bērnu ir cietuši no pavedināšanas internetā, kas liecina par augstu latentumu šāda veida likumpārkāpumiem pret bērnu. Bērnu pavedināšanas internetā pārkāpumu apstiprinošu atbilžu pieaugums skaidrojams ar to, ka 2022. gadā tests bērniem tika dots pildīšanai skolās izglītojošu aktivitāšu ietvaros. Savukārt, 2023. gadā bērni un pusaudži tika uzrunāti tikai sociālo mediju platformās ar aicinājumu pārbaudīt viņu draudzību internetā. Attiecīgi 2023. gadā testu izpildīja vairāk tādi bērni, kuri ir nodibinājuši draudzības internetā.
2024. gadā savu draudzību internetā ir pārbaudījuši 762 bērni vecumā no 8 -17 gadiem.  Bērnu sniegtās atbildes liecina, ka 23% jeb vairāk nekā 170 bērnu ir cietuši no pavedināšanas internetā, kas liecina par augstu latentumu šāda veida likumpārkāpumiem pret bērnu. 

	1.9.
	Organizēt izglītojošos pasākumus izglītības iestādēs par:
· vienotais ārkārtas palīdzības izsaukumu numurs „112”.
· Kādēļ dūmu detektoram ir jābūt katrā mājoklī?
· Kā rīkoties ārkārtas gadījumā? 
· Kā rīkoties, ja izcēlies ugunsgrēks? 
· Drošība vasarā (droša atpūta pie un uz ūdens; kā neapmaldīties mežā un kā rīkoties gadījumā, ja esi apmaldījies u.c.).
· Par bīstamību atrasties uz ūdenstilpju ledus.
· Ugunsdrošība gadu mijā (sveces Adventes vainagos, Ziemassvētku eglītēs u.c.).
	Nodrošināta bērnu izglītošana par ugunsdrošības un drošības uz ūdens jautājumiem un, kur vērsties pēc palīdzības nelaimes gadījumā.
	Izglītojošo pasākumu skaits
katru gadu
	IeM (VUGD)


	Izglītības iestādes
	Pastāvīgi līdz 31.12.2024.
	Likumā par valsts budžetu kārtējam gadam paredzēto finanšu līdzekļu ietvaros


	Izpildīts.
2023.gadā tika īstenotas dažādas informatīvi izglītojošas kampaņas, tostarp no 13. līdz 24.februārim VUGD nodarbinātie devās uz izglītības iestādēm, lai izglītotu audzēkņus par vienoto ārkārtas palīdzības izsaukumu numuru 112. Lekciju laikā tika īpaši uzsvērts, kā pareizi rīkoties, zvanot uz 112, kā arī – kuros gadījumos ir jāzvana uz vienoto ārkārtas palīdzības izsaukumu numuru un kuros nē. Šīs kampaņas ietvaros visā Latvijas teritorijā tika novadīta 441 lekcija un izglītoti 17 717 izglītības iestāžu audzēkņi. Kopumā 2023.gadā izglītības iestādēs tika veikti 936 izglītojoši un informatīvi pasākumi, izglītojot 40 698 izglītības iestāžu audzēkņus, kā arī īstenoti 297 dažāda rakstura izglītojoši un informatīvi pasākumi (dalība pilsētas svētkos, rīkoti konkursi, viktorīnas, sacensības u.tml.), kopumā izglītojot un informējot 40 717 iedzīvotāju. VUGD ugunsdzēsības depo 2023.gadā kopumā tika apmeklēti 597 reizes un šo apmeklējumu ietvaros izglītoti 17 805 apmeklētāji.
Arī 2024. gadā VUGD īstenoja dažādas informatīvi izglītojošas kampaņas. VUGD nodarbinātie izglītības iestādēs kopumā īstenoja 1 039 pasākumus, izglītojot 46 670 audzēkņu. Izglītības iestādēs vadītajās lekcijās un nodarbībās tika akcentēti sezonalitātei atbilstoši drošības padomi, piem., par drošību atpūšoties pie un uz ūdens u.tml. Pērn tika īstenoti arī 234 dažāda rakstura izglītojoši un informatīvi pasākumi ārpus izglītības iestādēm, kā arī tika nodrošināta dalība trešo pušu organizētajos pasākumos, tostarp pasākumos, kuru galvenā mērķauditorija bija bērni, jaunieši un ģimenes, kopumā izglītojot 51 691 apmeklētāju. Piemēram, 17.maijā ugunsdzēsības depo visā Latvijas teritorijā tika rīkota “Atvērto durvju diena”, savukārt rudenī 19 Vidzemes depo norisinājās pasākums “Tēva diena”, kā arī tika noorganizēts konkurss Liepājas 2.klašu skolēniem – “Vai esi gudrāks par ugunsdzēsēju glābēju Guntiņu?”. Pavasarī un vasarā VUGD nodarbinātie intensīvi piedalījās tādos trešo pušu rīkotajos pasākumos kā “Bērnu dienas festivāls” Doma laukumā Rīgā, “Bērnu vasara Jūrmalā” Mellužos, “Čē čē čempionāts” Bauskā, Jauniešu dienās Madonā, Olainē un Cēsīs, “Bērnu rīts” Liepājā u.tml. Vēl no trešo pušu rīkotajiem pasākumiem izceļama izstāde “Bērnu pasaule 2024”, kuras laikā VUGD nodarbinātie atradās izstādes “Drošības kvartālā”, kurā ģimenēm atgādināja, kā pareizi rīkoties dažādu apdraudējumu gadījumos, ar ugunsdrošību saistītus jautājumus u.tml. VUGD ugunsdzēsības depo tika apmeklēti 882 reizes, gada laikā kopumā uzņemot 20 996 apmeklētājus.
Veicot sabiedriskās domas aptaujas, lai noskaidrotu, cik daudz iedzīvotāju zina, uz kuru tālruņa numuru jāzvana apdraudējuma gadījumā, ir vērojama zināšanu paaugstināšanās. Ja 2023.gadā 88% no aptaujātajiem respondentiem atbildēja, ka apdraudējuma gadījumā zvanītu uz vienoto ārkārtas palīdzības izsaukumu numuru, tad 2024.gadā veiktajā aptaujā 91% respondentu sniedza atbildi, ka apdraudējuma gadījumā zvanītu uz tālruņa numuru 112.
Veicot sabiedriskās domas aptaujas, lai noskaidrotu, cik liela ir cilvēku izpratne par rīcību ugunsgrēkā un kādas ir viņu zināšanas par pareizas rīcības algoritmu ugunsgrēka gadījumā, tika secināts, ka arī šis rādītājs pamazām turpina paaugstināties. 2023.gadā pareizas rīcības algoritmu norādīja 49% aptaujāto respondentu, savukārt 2024.gadā – 53% aptaujāto respondentu.

	2. Rīcības virziens: DARBA AR RISKA grupām (sekundārā prevencija) un nepilngadīgiem LIKUMPĀRKĀPĒJIEM (terciārā prevencija) pilnveidošana.
Pilnveidot darbu ar nepilngadīgiem likumpārkāpējiem, stiprinot speciālistu zināšanas un prasmes un pilnveidojot likumpārkāpumu prevencijas sistēmas. Samazināt likumpārkāpēju/notiesāto antisociālas uzvedības iezīmes un noziedzīgas attieksmes

	Nr. p. k.
	Pasākums
	Darbības rezultāts
	Rezultatīvais rādītājs
	Atbildīgā institūcija
	Līdzatbildīgās institūcijas
	Izpildes termiņš
	Finansējums un tā avoti

	2.1.SEKUNDĀRĀ PREVENCIJA:  Pasākumi, kas vērsti uz riska grupas bērniem, kas pakļauta augstam likumpārkāpumu izdarīšanas riskam, vai atrodas apstākļos, kas veicina likumpārkāpumu izdarīšanu.

	2.1.1.
	Nodrošināt starpinstitūciju diskusijas, lai izvērtētu iespējas pakalpojuma izveidei, bērnu, kas atrodas apreibinošu vielu ietekmē nogādāšanai drošā vidē un turpmākai rehabilitācijai 

	Izstrādāts rīcības modelis bērna, kas nonācis riska situācijā apreibinošo vielu ietekmē nogādāšanai drošā vidē, kurā nodrošināta atbilstoša speciālistu uzraudzība un atbalsts. 

	Izstrādāts rīcības modelis un veikti grozījumi normatīvajos aktos [footnoteRef:3];[footnoteRef:4]   [3:  Bērnu tiesību aizsardzības likums: https://likumi.lv/ta/id/49096-bernu-tiesibu-aizsardzibas-likums ]  [4:  Likums “Par audzinoša rakstura piespiedu līdzekļa piemērošanu bērniem”: https://likumi.lv/ta/id/68489-par-audzinosa-rakstura-piespiedu-lidzeklu-piemerosanu-berniem ] 



	IeM (VP). 
	LM, TM Pašvaldības, NVO, VM
	31.12.2024
	Likumā par valsts budžetu kārtējam gadam paredzēto finanšu līdzekļu ietvaros.


	Daļēji izpildīts (diskusijas organizētas, bet rezultāts netika sasniegts, pārceļas uz nākošo plānošanas periodu).
Atbilstoši ieplānotajam pasākumam tika organizētas starpinstitūciju diskusijas, lai izvērtētu iespējas pakalpojuma izveidei, bērnu, kas atrodas apreibinošu vielu ietekmē, nogādāšanai drošā vidē un turpmākai rehabilitācijai, nevis izmitināšanai un atskurbšanai VP.
2023. gada vasarā šis jautājums tika aktualizēts arī Saeimas Cilvēktiesību un sociālo lietu komisijā.
Lai rastu risinājumu, 2023.gada 20.jūnijā VP Rīgas reģiona pārvaldes vadība ar aktīvu Rīgas domes pārstāvju iesaisti sasauca starpinstitucionālu sanāksmi. Sanāksmes dalībnieki piekrita, ka VP nav tā vieta, kur jāatrodas bērniem reibumā, ir jāveido jauns integrēts pakalpojums, kur tiktu aptverta gan medicīniskā komponente, sociālais pakalpojums, pedagoģiskā sadaļa. 2023. gada 11. jūlijā, atbildīgās jomas iestāžu pārstāvjiem, tika prezentēti sagatavotie viedokļi par piedāvāto un apspriesto priekšlikumu, tostarp analizēti šķēršļi, kādi varētu rasties jauna pakalpojuma ieviešanas laikā.
2023. gada 6. septembra Saeimas Cilvēktiesību un sabiedrisko lietu komisijas sēdē Rīgas domes pārstāvji prezentēja un piedāvāja plašākai apspriešanai iespējamos risinājumus. 2024. gada 19. jūnijā Saeimas Cilvēktiesību un sabiedrisko lietu komisijas izbraukuma sēdes laikā tika organizēta vizīte uz NPUG telpām.
Ņemot vērā to, ka nepilngadīgā atskurbināšana un ar to saistītie pakalpojumi ir starpnozaru pakalpojums, tā izstrādāšanas koordinēšana tika uzticēta VK Pārresorsu koordinācijas departamentam.  VK vadībā tika organizētas ekspertu diskusijas, kur tika secināts, ka ir nepieciešamas izveidot jaunu īslaicīgas izmitināšanas pakalpojumu nepilngadīgām personām bezpalīdzības stāvoklī - krīzes situācijās, kad nav iespējams nodrošināt citu labāku risinājumu. VK priekšlikums ir īstenot pilotprojektu pakalpojuma “Īslaicīgas izmitināšanas pakalpojums nepilngadīgām personām bezpalīdzības stāvoklī” ieviešanai Rīgas valstspilsētas pašvaldībā. Tika veikts pakalpojuma ieviešanai nepieciešamā finansējuma aprēķins, kas pēc povizoriskiem aprēķiniem pirmajā gadā izmaksātu 1 055 524 euro, bet turpmāka uzturēšana – 958 548 euro gadā, nodrošinot pakalpojumu vidēji 300 – 500 nepilngadīgām personām gadā. Ņemot vērā 2024. gada budžeta plānošanas procesā noteiktās prioritātes, pakalpojuma ieviešanai nepieciešamais finansējums netika pieprasīts.

VM sadarbībā ar LM 2024. gada 6.augustā organizēja Narkotiku kontroles un narkomānijas ierobežošanas koordinācijas padomes un Bērnu lietu sadarbības padomes kopsēdi.  Kopsēdes ietvaros tika pieņemti vairāki lēmumi, kas paredz jau konkrētus uzdevumus iesaistītajām ministrijām ar noteiktiem termiņiem, lai risinātu atkarību izraisošo vielu lietošanas problemātiku nepilngadīgo personu vidū, īpašu uzmanību pievēršot atbilstošu pakalpojumu pieejamības attīstīšanai un nodrošināšanai nepilngadīgām personām ar atkarību izraisošo vielu lietošanas traucējumiem. VM vadībā tika izveidota  starpinstitucionāla darba grupu, kas strādāja pie pakalpojuma pilnveides un starpnozaru sadarbības modeļa izveides, lai nodrošinātu  nepārtrauktas narkoloģiskās palīdzības sniegšanu sākot no akūtā perioda stacionārā līdz nepilngadīgā atgriešanai sabiedrībā, tai skaitā obligātās narkoloģiskās ārstēšanas risinājumu nemotivētiem jauniešiem ar psihoaktīvo vielu pārmērīgu, kaitējošu lietošanu anamnēzē. 2025.gada 19.jūnijā tika pieņemti grozījumi Ārstniecības likumā, kas regulē obligāto ārstēšanās mehānismu nepilngadīgām personām, kuras pārmērīgi, kaitējoši lieto atkarību izraisošās vielas, paredzot tiesības ārstniecības personām lemt par obligāto narkoloģisko ārstēšanu ar tiesas iesaisti.
2025.gada 15.jūlijā MK tika apstiprināts VM izstrādātais informatīvais ziņojums “Par pilotprojekta integrētai pieejai - pakalpojumu pieejamības uzlabošanai Rīgā nepilngadīgajiem, kuri pārmērīgi lieto atkarību izraisošas vielas, īstenošanu” ( Prot. Nr. 28 57.§, 25-TA-856). Šī informatīvā ziņojuma mērķis ir sniegt informāciju MK ar izvērtējumu par valstī esošo bērniem, kuri lieto atkarību izraisošas vielas pastāvošo ārstniecības un atbalsta sistēmu un pastāvošiem izaicinājumiem, vienlaikus risinājumu nepārtrauktas narkoloģiskās palīdzības sniegšanai nepilngadīgām personām ar pārmērīgu, kaitējošu vielu lietošanu, sākot no akūtā perioda stacionārā līdz nepilngadīgā atgriešanai sabiedrībā, un tā ieviešanai nepieciešamo papildus finansējumu, lai nekavējoties tiktu nodrošināta palīdzība nepilngadīgajiem. informatīvajā ziņojumā tiek sniegta arī informācija par jauna valsts apmaksāta integrētā pakalpojuma nodrošināšanas un organizēšanas kārtību, sākotnēji minēto izveidoto jauno pakalpojumu un mehānismus pilotējot Rīgas valstspilsētas pašvaldībā, veidojot uz nepilngadīgajiem centrētu aprūpi gan veselības, gan sociālajā jomā.
Taču VM darba grupā izstrādātais pakalpojums neatrisina jautājumu par  nepilngadīgo, kas atrodas atkarību izraisošo vielu ietekmē, bet tiem nav nepieciešama ievietošana stacionārā un likumīgie pārstāvji nav sasniedzami, nogādāšanu bērna labākajām interesēm atbilstošā drošā vidē. 
Tiesībsarga 2024. gada 8. augusta ziņojumā[footnoteRef:5] Nr. 1-12/9 “Par palīdzības nodrošināšanu bērniem, kuri lieto atkarību izraisošas vielas”  uzskaitīti vairāki konstatētie trūkumi pakalpojumu nodrošinājumā nepilngadīgajiem ar atkarības problēmām, kā arī sniegtas rekomendācijas atbildīgajām ministrijām un iesaistītajām institūcijām trūkumu novēršanai. Uzsākts darbs saistībā ar Tiesībsarga rekomendāciju izpildi, kas tiks turpināts nākošajā plānošanas periodā. [5:  Saskaņā ar Bērnu tiesību aizsardzības likuma 65.2 panta 3. punktā tiesībsargam noteikto kompetenci sniegt priekšlikumus, kas veicina bērna tiesību ievērošanu.] 


	2.1.2.
	VPD darbinieku zināšanu pilnveidošana darbā ar bērniem un jauniešiem.
	Ar bērniem un jauniešiem strādā personāls, kurš ir ieguvis speciālas zināšanas par darbu ar minēto  mērķgrupu (dienesta darbinieku specializācija)
	Izstrādāts mācību programmas saturs Moodle e-mācību videi nodarbināto specializācijai darbam ar bērniem un jauniešiem, tostarp, darbā ar bērniem ar speciālām vajadzībām (invaliditāti), uzvedības traucējumiem u.c. 1 mācību programmas saturs
	TM (VPD)
	NVO
	2023. gads
	Likumā par valsts budžetu kārtējam gadam paredzēto finanšu līdzekļu ietvaros.


	
	
	
	Nodarbināto skaits, kuri ir specializējušies darbā ar bērniem un jauniešiem.
	TM (VPD)
	
	2024.gads.
	TM nepieciešamais papildu finansējums 2 000 euro apmērā netika piešķirts.
Pasākums tika īstenots likumā par valsts budžetu kārtējam gadam paredzēto finanšu līdzekļu ietvaros.

	Izpildīts.
VPD ir izstrādāts un apstiprināts mācību ("Specializācija darbam ar bērniem un jauniešiem") saturs nodarbināto specializācijai darbam ar bērniem un jauniešiem. Mācību kurss sastāv no pieciem moduļiem, tostarp ietverot tēmas, kas attiecas uz darbu ar bērniem un jauniešiem ar garīga rakstura un garīgās attīstības traucējumiem. Moodle e-mācību vidē ir uzsākta satura veidošana mācībām "Specializācija darbam ar bērniem un jauniešiem".   
VPD 2024. gadā uzsāka ieviest specializāciju darbā ar bērniem un jauniešiem, paredzot, ka ar šo mērķa grupu strādā īpaši sagatavoti VPD nodarbinātie, kuri apguvuši specifiskas zināšanas un prasmes darbā ar bērniem un jauniešiem. Ieviešot specializāciju darbā ar bērniem un jauniešiem, tiek noteikts speciālistu loks, kuri strādā ar bērniem un jauniešiem. 2024. gadā specializāciju darbā ar bērniem un jauniešiem ir ieguvuši 93 nodarbinātie. Specializācijas ieviešana tiks pabeigta 2026. gada 31. decembrī.

	2.1.3
	VPD izlīguma procesa starpnieku pilnveides pasākumi
	Starpnieki, kuri organizē un vada izlīguma procesus ir ieguvuši speciālas zināšanas un prasmes par izlīguma organizēšanu un vadīšanu ģimenes vardarbības gadījumos un viņiem ir  pieejams metodiskais materiāls.
	Izstrādātas vadlīnijas sarunu vadīšanai ģimenes vardarbības gadījumos un apmācīti VPD izlīguma starpnieki.
	TM (VPD)
	
	2024. gads
	TM nepieciešamais papildu finansējums 3500 euro apmērā netika piešķirts
Pasākums tika īstenots likumā par valsts budžetu kārtējam gadam paredzēto finanšu līdzekļu ietvaros

	Daļēji izpildīts (mācības organizētas, bet nav izstrādāts metodiskais materiāls/vadlīnijas).
Minētā pasākuma īstenošanai bija paredzēts papildu finansējums, kas netika piešķirts. Vienlaikus 2023. gadā VPD sava budžeta ietvaros organizēja mācības VPD starpniekiem – Izlīguma organizēšana un vadīšana vardarbīgos gadījumos (dziedinošas sarunas), kurās piedalījās 20 VPD nodarbinātie. Mācībās tika aplūkotas tēmas: Kas ir vardarbība? Vardarbības veidi. Vardarbība tuvās attiecībās. Vardarbības aplis. Nepilngadīgie seksuālās vardarbības gadījumos. Cietušā vajadzības un tiesības. Starpnieka sarunas vadīšanas tehnikas un sarunas vadīšanas prasmes vardarbības gadījumos. 

	2.1.4
	Organizēt mācības VRS speciālistiem, kuru pienākumi ir saistīti ar saskari ar bērniem, lai veidotu šo personu izpratni tādos jautājumos kā seksuālas vardarbības pret bērniem un bērnu seksuālās izmantošanas pazīmju atpazīšana, konstatēšana, ziņošana un rīcība šādos gadījumos
	VRS speciālisti, kuri patvēruma procedūras ietvaros kontaktējas ar bēgļu krīzes skartajiem bērniem, ir piedalījušies mācībās par to, kā pazīt seksuālās vardarbības pazīmes
	VRS speciālistu skaits, kuri apmeklējuši mācības.
	IeM (VRS)
	
	Pastāvīgi līdz 31.12.2024.
	Likumā par valsts budžetu kārtējam gadam paredzēto finanšu līdzekļu ietvaros.


	Daļēji izpildīts.
2023.- 2024. gadā Patvēruma, migrācijas un integrācijas fonda 2021.-2027.gada plānošanas perioda plānoto aktivitāšu un finanšu ietvaros apmācības VRS amatpersonām  netika īstenotas. 
Tomēr ar bērnu tiesību ievērošanu un aizsardzību saistītās apmācībās 2023. un 2024. gadā Valsts robežsardzes amatpersonas piedalījās sekojošos pasākumos:
· Valsts policijas koledžas realizētā pieaugušo neformālas izglītības programma “Bērnu tiesību aizsardzība” 1. modulis “Bērna labāko interešu principa darbība tiesību piemērošanas praksē. Speciālās zināšanas bērnu tiesību aizsardzības jomā” (piedalījās 3 VRS amatpersonas);
· Valsts policijas koledžas realizētā pieaugušo neformālas izglītības programma “Bērnu tiesību aizsardzība” (piedalījās 1 VRS amatpersona);
· Profesionālās tālākizglītības centra "IDEJA" seminārs “Bērnu tiesību aizsardzība” (piedalījās 2 VRS amatpersonas);
· Valsts administrācijas skolas seminārs “Bērnu tiesību aizsardzība” (piedalījās 2 VRS amatpersonas);
· Valsts policijas koledžas realizētā pieaugušo neformālas izglītības programma “Bērnu tiesību aizsardzība. Profesionālās kvalifikācijas pilnveides izglītības programma” (piedalījās 2 VRS amatpersonas);
· Latvijas Pašvaldību mācību centra programma “Bērnu tiesību aizsardzība. Profesionālās kvalifikācijas pilnveides izglītības programma” (piedalījās 1 VRS amatpersona);
· Valsts policijas koledžas realizētā pieaugušo neformālas izglītības programma “Bērnu tiesību aizsardzība. Zināšanu pilnveides izglītības programma” (piedalījās 1 VRS amatpersona);
· Valsts policijas koledžas realizētā pieaugušo neformālas izglītības programma “Bērnu tiesību aizsardzība-2. Bērna labāko interešu principa darbība tiesību piemērošanas praksē (1.modulis) (piedalījās 1 VRS amatpersona);
· Latvijas Pašvaldību mācību centra programma “Speciālās zināšanas bērnu tiesību aizsardzības jomā” (piedalījās 2 VRS amatpersonas);
Centra Marta seminārs "Bērnu - cilvēku tirdzniecības upuru atpazīšana un aizsardzība" (piedalījās 1 VRS amatpersona).

	2.1.5
	Pamatojoties uz Lielbritānijas interneta vidē pieejamo informatīvo materiālu (https://www.stopitnow.org.uk/), izstrādāt un uzturēt mājas lapu, kurā būtu pieejama informācija par iespēju saņemt nepieciešamo atbalstu personām, kuras baidās, ka varētu izdarīt dzimumnoziegumu pret bērnu.
	Nodrošināta personu, kuras baidās, ka varētu izdarīt noziegumu pret bērnu informēšana par iespēju saņemt nepieciešamo atbalstu.
	Ieviesta mājas lapa  kurā pieejama informācija par iespēju saņemt nepieciešamo atbalstu personām, kuras baidās, ka varētu izdarīt dzimumnoziegumu pret bērnu.
	TM 
	LM,  VM, NVD,  RPNC

	31.12.2023.
	Eiropas Savienības fonda projekta Nr. 9.1.2.0/16/I/001 "Bijušo ieslodzīto integrācija sabiedrībā un darba tirgū" finansējuma ietvaros.

	Izpildīts.
VM: SPKC  2023.gadā ir izstrādājis un savā tīmekļvietnē publicējis informatīvos materiālus personām, kuras  uztrauc seksuālas domas un darbības, kurās iesaistīti bērni (pieejams:  https://www.spkc.gov.lv/lv/vai-mana-seksuala-uzvediba-var-nodarit-kadam-pari-seksuala-interese-pret-berniem), kā arī informāciju par iespējām saņemt palīdzību šādās situācijās – zvanot uz bezmaksas vienoto krīzes tālruni  116123, vai meklējot atbalstu pie ārstniecības personām (ģimenes ārsta, ārsta-psihiatra) vai pašvaldības sociālajā dienestā. 
TM: Papildu Tieslietu ministrija īstenoja pilotprojektu: no 2023. gada 1. novembra līdz 30. novembrim, Latvijā pilotēta anonīma tālruņa līnija, kas paredzēta, lai sniegtu konfidenciālu palīdzību personām, kuras nomāc seksuālas domas un tieksmes pret nepilngadīgām personām. Projekta galvenais mērķis -preventīvi novērst nelaimi, pasargājot bērnus no seksuālas vardarbības. Tālruņa pakalpojums tika nodrošināts ar Ieslodzījuma vietu pārvaldes īstenotā Eiropas Sociālā fonda projekta Nr.9.1.3.0/16/I/001 “Resocializācijas sistēmas efektivitātes paaugstināšana” finansējumu, ko sadarbībā ar VPD realizēja Biedrība "Skalbes". 

	2.2.Terciālā prevencija – darbs ar likumpārkāpējiem ( preventīvie pasākumi, ja izdarījis NN, atzīts par vainīgu, atbrīvots no kriminālatbildības, atbrīvots no ieslodzījuma vietas, izdarījis noziedzīgu nodarījumu pirms 14 gadu vecuma sasniegšanas)  un  bērniem ar uzvedības traucējumiem. 

	2.2.1.
	Izvērtējums par jaunām atbalsta un palīdzības formām bērniem ar smagu vielu vai procesu atkarību, kurus nepieciešams motivēt. 

	Nodrošināts izvērtējums par nepieciešamo palīdzību bērniem ar psihiskiem veselības traucējumiem un, kuri atkarības smaguma dēļ apdraud savu veselību vai dzīvību un nespēj labprātīgi uzsākt atveseļošanās procesu un kurus nepieciešams motivēt.
	Izvērtējums par nepieciešamajām jaunām atbalsta un palīdzības metodēm un to ieviešanas iespējām
	TM
	LM, VM, IeM, IZM
	31.12.2023.
	Likumā par valsts budžetu kārtējam gadam paredzēto finanšu līdzekļu ietvaros.


	Izpildīts.
Tiesībsarga 2024. gada 8. augusta ziņojumā Nr. 1-12/9 “Par palīdzības nodrošināšanu bērniem, kuri lieto atkarību izraisošas vielas” uzskaitīti vairāki konstatētie trūkumi pakalpojumu nodrošinājumā nepilngadīgajiem ar atkarības problēmām. 
VM, pamatojoties uz Tiesībsarga ziņojumā minētajām rekomendācijām, ar 2024. gada 23. augusta rīkojumu Nr. 01-01.1/139 izveidoja darba grupu un  ekspertu apakšgrupu, kurās norit darbs pie ārstniecības un sociālās rehabilitācijas pasākumu pilnveides, t.sk. par jauna tiesas mehānisma ieviešanu, lai lemtu par nemotivētu nepilngadīgo obligāto ārstēšanu.
TM, LM, IeM atbalstīja un aktīvi piedalījās VM darba grupā saistībā ar Ārstniecības likuma pārejas noteikumu 45. punktā[footnoteRef:6] MK doto uzdevumu, izstrādāt izvērtējumu par valstī esošās bērniem, kuri lieto atkarību izraisošas vielas, paredzētās ārstniecības un atbalsta sistēmas efektivitāti un atbilstību bērna vislabāko interešu prioritātes principam un iesniegt informāciju par šo izvērtējumu Saeimai, kā arī, ja nepieciešams, tādus Ārstniecības likumā un citos likumos izdarāmo grozījumu projektus, kas paredzētu visaptverošu bērnu obligātās ārstēšanas piespiedu mehānisma tiesisko regulējumu, vienlaikus norādot tā nodrošināšanai nepieciešamos budžeta līdzekļus.  [6:  2024. gada 14. novembra likums "Grozījums Ārstniecības likumā". Latvijas Vēstnesis, 227, 21.11.2024. Pieejams: https://likumi.lv/ta/id/356511 ] 

2025.gada 19.jūnijā ir pieņemti grozījumi Ārstniecības likumā, kas regulē obligāto ārstēšanās mehānismu nepilngadīgām personām, kuras pārmērīgi, kaitējoši lieto atkarību izraisošās vielas, paredzot tiesības ārstniecības personām lemt par obligāto narkoloģisko ārstēšanu ar tiesas iesaisti.
2025.gada 15.jūlijā MK tika apstiprināts Veselības ministrijas izstrādātais informatīvais ziņojums “Par pilotprojekta integrētai pieejai - pakalpojumu pieejamības uzlabošanai Rīgā nepilngadīgajiem, kuri pārmērīgi lieto atkarību izraisošas vielas, īstenošanu” (prot. Nr.28 57.§, 25-TA-856). Šī informatīvā ziņojuma mērķis ir sniegt informāciju MK ar izvērtējumu par valstī esošo bērniem, kuri lieto atkarību izraisošas vielas pastāvošo ārstniecības un atbalsta sistēmu un pastāvošiem izaicinājumiem, vienlaikus risinājumu nepārtrauktas narkoloģiskās palīdzības sniegšanai nepilngadīgām personām ar pārmērīgu, kaitējošu vielu lietošanu, sākot no akūtā perioda stacionārā līdz nepilngadīgā atgriešanai sabiedrībā, un tā ieviešanai nepieciešamo papildus finansējumu, lai nekavējoties tiktu nodrošināta palīdzība nepilngadīgajiem. informatīvajā ziņojumā tiek sniegta arī informācija par jauna valsts apmaksāta integrētā pakalpojuma nodrošināšanas un organizēšanas kārtību, sākotnēji minēto izveidoto jauno pakalpojumu un mehānismus pilotējot Rīgas valstspilsētas pašvaldībā, veidojot uz nepilngadīgajiem centrētu aprūpi gan veselības, gan sociālajā jomā.
VM  šobrīd TAP portālā virza likumprojektu "Grozījumi Narkotisko un psihotropo vielu un zāļu, kā arī prekursoru likumīgās aprites likumā""(TAP Nr.24-TA-1808),  kas tika atbalstīts VM pārziņā esošajā Narkotiku kontroles un narkomānijas ierobežošanas koordinācijas padomē.  Likumprojekts  paredz atbrīvot no kriminālatbildības nepilngadīgas personas par narkotisko vielu lietošanu, lai veicinātu nepilngadīgo likumpārkāpēju resocializāciju, aizstāvot sabiedrības intereses un kavējot narkotisko un psihotropo vielu pieprasījuma pieaugumu Latvijā. Minētais likumprojekts šobrīd nodots saskaņošanai TAP ar iestādēm. Pēc tā saskaņošanas to plānots iesniegt izskatīšanai MK.

	2.2.2.
	Pārskatīt likuma “Par audzinoša rakstura piespiedu līdzekļu piemērošanu bērniem” un Bērnu tiesību aizsardzības likuma regulējumu attiecībā uz likumpārkāpumu profilaksi, izvērtējot iespējas attiekties no bērnu administratīvas sodīšanas un bērnu ievietošanas sociālās korekcijas izglītības iestādē.
	Izstrādāts regulējums bērnu, kas izdarījuši likumpārkāpumus atbalsta sistēmai.
	Sagatavoti priekšlikumi grozījumiem normatīvajos aktos.
	TM 
	LM, IeM, VM, IZM, Ģenerālprokuratūra, pašvaldības
	31.12.2024.
	Likumā par valsts budžetu kārtējam gadam paredzēto finanšu līdzekļu ietvaros.

	Daļēji izpildīts (darbs turpinās). 
Saeimā ir bijušas diskusijas par atteikšanos no bērnu administratīvas sodīšanas, taču Saeima to nav atbalstījusi, tāpēc šobrīd nav turpmāka virzība.
Ir sagatavoti grozījumi Bērnu tiesību aizsardzības likuma 58. pantā saistībā ar likumpārkāpumu profilaksi (24-TA-2019) un šobrīd notiek to saskaņošana. 
MK 2024. gada 7. maija sēdē atbalstīja Tieslietu ministrijas sagatavoto informatīvo ziņojumu[footnoteRef:7], kas paredz veidot jaunu pakalpojumu augsta riska pusaudžiem “Bērnu un jauniešu drošā māja”. Pakalpojums, kas vienlaikus būs audzinoša rakstura piespiedu līdzeklis, tiks izmantots gadījumos, kad vienīgais veids, kā palīdzēt pusaudzim un mazināt riskus apkārtējiem, ir uz laiku izņemt viņu no ierastās vides un kvalificētu speciālistu vadībā risināt uzvedības problēmas. Pusaudži vecumā no 11 līdz 17 gadiem “Bērnu un jauniešu drošajā mājā” tiks ievietoti pēc tiesas lēmuma uz laika periodu līdz diviem gadiem, un ik pēc trīs mēnešiem tiks veikts izvērtējums par iespēju atgriezties sabiedrībā. Speciālisti un mentori strādās ar bērna problemātiskās un riskantās uzvedības cēloņiem ar mērķi attīstīt sociālās prasmes un sagatavot drošai dzīvei sabiedrībā. 2025. gadā tiek plānots darbs pie likuma "Par audzinoša rakstura piespiedu līdzekļu piemērošanu bērniem" grozījumiem, lai ieviestu "Bērnu un jauniešu drošo māju".  [7:  Informatīvais ziņojums “Par sociālās korekcijas izglītības iestādes reformas īstenošanas gaitu un ieceri izveidot “Bērnu un jauniešu drošo māju” augsta riska bērniem un jauniešiem” (23-TA-2944). Pieejams: https://tapportals.mk.gov.lv/legal_acts/08070630-f2c7-4849-a041-fc6af4697501 ] 


	[bookmark: _Hlk211414006]2.2.3.
	Organizēt profesionālās izglītības programmas īstenošanu  Cēsu Audzināšanas iestādē nepilngadīgajiem (turpmāk –  Cēsu AIeN
	Pilnveidojot Cēsu AIeN īstenoto izglītības programmu klāstu, nodrošināt nepilngadīgo un pilngadīgo ieslodzīto, kas atstāti izciest sodu Cēsu AIeN līdz soda termiņa beigām, bet  ne ilgāk kā līdz 25 gadiem, tiesības uz izglītību un attīstību.
	Profesionālo izglītību apguvušo un profesionālo izglītību apliecinošo dokumentu saņēmušo izglītojamo skaits
	TM (IeVP), 
	Sadarbība ar profesionālās izglītības iestādi
	2023.  -2024. gads
	Likumā par valsts budžetu kārtējam gadam paredzēto finanšu līdzekļu ietvaros.

	Izpildīts.
Organizējot profesionālās izglītības programmu īstenošanu Cēsu AIeN 2022./2023. mācību gadā sadarbības līguma ietvaros Vidzemes Tehnoloģiju un dizaina tehnikums īstenoja profesionālās tālākizglītības programmu "Šūto izstrādājumu ražošanas tehnoloģija" ar iegūstamo kvalifikāciju "Šuvējs" (mācības uzsāka 16 izglītojamie).  2023./2024. mācību gadā Vidzemes Tehnoloģiju un dizaina tehnikums sadarbībā ar Cēsu AIeN nodrošināja profesionālās tālākizglītības programmas “Būvdarbi” ar iegūstamo kvalifikāciju “Apdares darbu strādnieks” īstenošanu (programmā tika iesaistīti 16 izglītojamie).  2024./2025. mācību gadā Vidzemes Tehnoloģiju un dizaina tehnikums Cēsu AIeN īsteno profesionālās tālākizglītības programmu “Kokizstrādājumu izgatavošana” ar iegūstamo kvalifikāciju “Kokapstrādes iekārtu operators”, programmā piedalās 16 izglītojamie. 
Profesionālās izglītības programmu īstenošana Cēsu AIeN tiek nodrošināta valsts budžeta līdzekļu ietvaros.

	2.2.4.
	Digitālās mācību vides veidošana ieslodzījuma vietās.
	Mācību procesa nodrošināšana, izmantojot interneta resursus un apgūstot jaunās tehnoloģijas, tajā skaitā apgūstot vispārējo izglītību
	Vidēji 300 nepilngadīgie un jaunieši ik gadu
	TM (IeVP)
	
	2024. gads
	TM nepieciešamais papildu finansējums 50 000 euro apmērā netika piešķirts.


	Nav izpildīts.
2023. gadā tika sagatavoti precizējumi Plāna 2.2.4. uzdevuma īstenošanai nepieciešamā papildu valsts finansējuma aprēķinam, proti, 20 933 euro ar PVN nevis 50 000 euro apmērā, un iesniegts priekšlikums prioritārajam pasākumam 2024. -2026. gadam Tieslietu ministrijas Budžeta departamentam papildu valsts finansējuma piešķiršanai (2024. gadam). Minētais finansējums 2024. gadam digitālās mācību vides izveidei IeVP netika piešķirts, tādēļ digitālā mācību vide ieslodzījuma vietās netika izveidota. Vienlaikus 2024. gadā IeVP bez papildus valsts finansējuma piesaistes pēc nepieciešamības nodrošināja valsts pārbaužu kārtošanai nepieciešamos apstākļus, t.sk. digitālo vidi, ieslodzījumā esošajiem izglītojamajiem. 

	2.2.5.
	Veikt ieslodzīto informācijas sistēmas “IIS”  pilnveidi, lai nodrošinātu datu filtrāciju, atlasi un lejupielādi vienotā datu masīvā un veiktu operatīvu, pilnvērtīgu un objektīvu analīzi par  ieslodzīto nepilngadīgo un jauniešu recidīvu un IeVP darba instrumentu un metožu ietekmi uz recidīva mazināšanu
	[bookmark: _Hlk199929680]Sagatavot IeVP darba metožu izvērtējumu jaunu darba instrumentu ieviešanai

	Ieslodzīto nepilngadīgo un jauniešu recidīva analīze, izvērtējot IeVP darba metodes
	TM (IeVP), piesaistot ārpakalpojumu
	
	2024. gads
	TM nepieciešamais papildu finansējums 50 000 euro apmērā netika piešķirts.
Pasākums tika īstenots likumā par valsts budžetu kārtējam gadam paredzēto finanšu līdzekļu ietvaros

	Izpildīts.
Ievērojot, ka 2024. gadā papildu finansējums netika piešķirts, šis pasākums iespēju robežās īstenots no IeVP IIS uzturēšanai piešķirtā budžeta, nodrošinot IIS pilnveidi, lai no IIS varētu izgūt datus par nepilngadīgajiem ieslodzītajiem. Izgūtie dati tiek izmantoti analīzes veikšanai par ieslodzīto nepilngadīgo un jauniešu recidīvu.

	2.2.6.
	Sadarbībā ar VPD ieviest pilnveidoto  sociālās uzvedības korekcijas programmu personām, kuras izdarījušas noziedzīgus nodarījumus pret tikumību un dzimumneaizskaramību
	Mazināts atkārtota noziedzīga nodarījuma pret  tikumību un dzimumneaizskaramību izdarīšanas risks
	Provizoriski iesaistīti ikgadēji 15 ieslodzītie
	TM (IeVP) 
	VPD
	2023.-2024.gads
	Likumā par valsts budžetu kārtējam gadam paredzēto finanšu līdzekļu ietvaros.

	Izpildīts.
[bookmark: _Hlk199929851]IeVP 2023. gadā un 2024. gadā  sadarbībā ar VPD Cēsu AIeN, Liepājas cietumā un Daugavgrīvas cietumā īstenota probācijas programma "Pārmaiņu ceļš 2"(turpmāk – Programma), kuras mērķa grupa ir personas, kuras ir izdarījušas noziedzīgu nodarījumu pret tikumību un dzimumneaizskaramību. 2023. gadā Programmā tika iesaistīti 19 notiesātie, tostarp seši notiesātie – Cēsu AIeN, 2024. gadā  – 16 notiesātie, tostarp trīs notiesātie no Cēsu AIeN. 2024. gadā trīs Olaines cietuma (Latvijas Cietumu slimnīcas) atklātajā nodaļā esošie notiesātie bija iesaistīti probācijas programmā "Pārmaiņu ceļš 1" un minētās programmas nodarbības apmeklēja ārpus cietuma teritorijas – VPD telpās. Plāna 2.2.6. apakšpunkta aktivitātes tika īstenotas likumā par valsts budžetu kārtējam gadam paredzēto finanšu līdzekļu ietvaros.

	3. Rīcības virziens:  Darbs ar CIETUŠAJIEM un cietušo bērnu atbalsta sistēmas pilnveide (terciālā prevencija).
Uzlabot noziedzīgos darījumos cietušo bērnu identificēšanu, nodrošināt efektīvu palīdzību un aizsardzību, lai novērstu negatīvas sekas un atkārtotas viktimizācijas riskus, palīdzētu viņiem aizstāvēt savas tiesības un veicinātu sociālo atlabšanu.

	Nr. p. k.
	Pasākums
	Darbības rezultāts
	Rezultatīvais rādītājs
	Atbildīgā institūcija
	Līdzatbildīgās institūcijas
	Izpildes termiņš
	

	3.1. Sekundārā prevencija (darbs ar riska grupām)
	

	3.1.1.
	Informatīvas aktivitātes par drošības tēmām nepilngadīgām personām ar funkcionāliem traucējumiem
	Nodrošināta nepilngadīgo personu ar funkcionāliem traucējumiem informēšana par sevis pasargāšanu un dažādiem ar drošību saistītiem riskiem (pilsētvidē, satiksmē, internetā u.c.).
	Īstenotajos informēšanas pasākumos sasniegtās konkrētās mērķauditorijas apmērs (%) no kopējās mērķauditorijas. 2024. gadā – 10%. 

	IeM (VP), NVO
	pašvaldības, IZM
	31.12.2024.
	IeM nepieciešamais papildu finansējums 18 000 euro apmērā netika piešķirts.
Pasākums tika īstenots likumā par valsts budžetu kārtējam gadam paredzēto finanšu līdzekļu ietvaros.

	Izpildīts.
Pasākuma īstenošanai nepieciešamais papildu finansējums netika piešķirts. VP atbildīgās amatpersonas veica pasākuma aktivitātes pēc savas iniciatīvas un atbilstoši pieejamajiem cilvēkresursiem, organizējot informatīvas, izglītojošas tikšanās bez finansiālā atbalsta. 
Atskaites periodā VP organizējusi 29 informatīvas aktivitātes par drošības tēmām nepilngadīgām personām ar funkcionāliem traucējumiem.
VP teritoriālās pārvaldes nodrošināja pasākumus šādās iestādēs - Latvijas neredzīgo bibliotēkā (Daugavpils filiālē); Viduskurzemes pamatskolas attīstības centrā nepilngadīgām personām ar funkcionāliem traucējumiem; Kultūras un Izglītības fonda nodibinājums "Upe" rīkotajā bērnu un jauniešu, ar funkcionāliem traucējumiem, vasaras nometnē, Dienvidkurzemes novadā; Tārgales pamatskolas klasēs, kur ir bērni ar kustību traucējumiem; Ogresgala pamatskolā, kurā mācās nepilngadīgie ar kustību traucējumiem (ratiņkrēslos)) u.c. iestādēs. 
Pasākums tika nodrošināts arī iestādēs, kurās mācās nepilngadīgie ar dažādas pakāpes garīgās attīstības traucējumiem,
uzrunājot atbilstošu mērķauditoriju – nepilngadīgos ar redzes, dzirdes un kustību traucējumiem.  Sasniegtās konkrētās mērķauditorijas apmēru (%) no kopējās mērķauditorijas nav iespējams aprēķināt, jo informatīvo aktivitāšu laikā informēto personu skaits netika uzskaitīts.

	[bookmark: _Hlk192753926]3.1.2.
	Pašpalīdzības rīks bērniem, kas cietuši no pavedināšanas internetā
	Bērniem, kas cietuši no pavedināšanas internetā, ar pašpalīdzības testa palīdzību sniegta informācija par to, vai un kādā mērā bērns ir kļuvis par upuri, kā arī veicināta bērnu izpratne par nodarījumu un sniegts atbalsts situācijas risināšanai
	Pašpalīdzības testu aizpildījuši 10% bērnu vecumā no 8-17 gadiem, t.i. ~19 500[footnoteRef:8] [8:  Centrālās statistikas pārvaldes dati: 2021. gadā vecuma grupā no 8-17 gadiem (ieskaitot) ir 195'512 bērni] 

	LIA Drošāka interneta centrs
	VP, BAC
	2024.gads
	“Digital Europe” programmas līdzfinansējums, LIA, AiM.

	Izpildīts.
LIA Drošāka interneta centrs sadarbībā ar VP un BAC izstrādāja tiešsaistes pašpalīdzības rīku sos.drossinternets.lv, kas ļauj noskaidrot, cik droša ir bērna draudzība internetā, uzzināt, kā atpazīt pavedināšanas gadījumus, kā rīkoties un kur meklēt palīdzību.
2023. gadā savu draudzību internetā ir pārbaudījuši 2017 bērni vecumā no 8 -17 gadiem. Bērnu sniegtās atbildes liecina, ka 20 % jeb vairāk nekā 400 bērnu ir cietuši no pavedināšanas internetā, kas liecina par augstu latentumu šāda veida likumpārkāpumiem pret bērnu. Bērnu pavedināšanas internetā pārkāpumu apstiprinošu atbilžu pieaugums skaidrojams ar to, ka 2022. gadā tests bērniem tika dots pildīšanai skolās izglītojošu aktivitāšu ietvaros. Savukārt, 2023. gadā bērni un pusaudži tika uzrunāti tikai sociālo mediju platformās ar aicinājumu pārbaudīt viņu draudzību internetā. Attiecīgi 2023. gadā testu izpildīja vairāk tādi bērni, kuri ir nodibinājuši draudzības internetā.
2024. gadā savu draudzību internetā ir pārbaudījuši 762 bērni vecumā no 8 -17 gadiem.  Bērnu sniegtās atbildes liecina, ka 23% jeb vairāk nekā 170 bērnu ir cietuši no pavedināšanas internetā, kas liecina par augstu latentumu šāda veida likumpārkāpumiem pret bērnu. 

	3.2.1.Bērnu vajadzībām atbilstošas, drošas un draudzīgas vides radīšana,  tādejādi mazinot bērnu psihisko un emocionālo traumēšanu pirmstiesas izmeklēšanas laikā.

	3.2.1.1
	Pārskatīt un uzlabot esošo Valsts policijas reģionu pārvalžu struktūrvienību nepilngadīgo nopratināšanas  telpu un aprīkojuma (to tehniskā stāvokļa) atbilstību kriminālprocesuālo darbību veikšanai bērniem draudzīgā vidē. Izveidot un aprīkot kriminālprocesuālo darbību nodrošināšanai atbilstošas un nepilngadīgajiem draudzīgas nopratināšanas telpas struktūrvienībās, kurās šobrīd šādu telpu nav un izstrādāt metodiskās vadlīnijas, kas izskaidro un  nosaka vienotus standartus atsevišķām telpām, kuras ir piemērotas noziedzīgos nodarījumos cietušo nepilngadīgo personu pratināšanā.
	Valsts policijas struktūrvienības ar atbilstošu dienesta specifiku ir nodrošinātas ar nepilngadīgo labāko interešu un vajadzību nodrošināšanai atbilstoši aprīkotām  nopratināšanas telpām.
	Katrā policijas iecirknī ir atbilstošas nepilngadīgo nopratināšanas telpas, kas aprīkotas atbilstoši spēkā esošajiem normatīvajiem aktiem, kā arī ņemot vērā bērna vajadzības un konkrēto  VP struktūrvienību tehniskās iespējas. 
	IeM (VP, IC, NVA)
	
	31.12.2024.
	Iekšējā drošības fonda  2021 -2027 gadam līdzekļi 
539 979 euro  

85% Iekšējā drošības fonda finansējums;
15% valsts budžeta  līdzfinansējums.


	Daļēji izpildīts (darbs turpinās, pārcelts uz nākošo periodu).
Tika izstrādāti vienoti VP audio/video nopratināšanas telpu tipveida minimālie standarti (tai skaitā, speciāli pielāgoto telpu nepilngadīgo un īpaši aizsargājamo cietušo nopratināšanai) un 09.08.2023. “Vadlīnijas nepilngadīgo īpaši aizsargājamo cietušo nopratināšanas telpu aprīkošanai”. 
Izveidotas un aprīkotas kriminālprocesa prasībām atbilstošas un nepilngadīgajiem draudzīgas nopratināšanas telpas. Nodrošināts nepieciešamais tehniskais aprīkojums un pielāgoti tehniskie līdzekļi. Telpas apsekotas. Trūkumi, kas saistīti ar skaņas un video iekārtām, novērsti.
Bērnu nopratināšanas telpas no objekta Vizlas 1, Rīgā  pārceltas Rīgas Austrumu pārvaldes  ēkas jaunajās  telpās E.Birznieka-Upīša iela 21A, Rīgā.   
Valsts policijā 2024.gadā uzsākta Iekšējās drošības fonda projekta Nr. VP/IDF/2024/1 “Noziedzīgos nodarījumos cietušo personu – īpaši aizsargājamo cietušo (jo īpaši bērnu) atbalsta veicināšana kriminālprocesa ietvaros” projekta īstenošana, kura ietvaros paredzēts noziedzīgos nodarījumos cietušo nepilngadīgo un īpaši aizsargājamo personu pratināšanas telpu aprīkošana ar tehniskajiem līdzekļiem skaņas un attēla ieraksta nodrošināšanai; pārvietojamo skaņas un attēla ieraksta tehnisko līdzekļu iegāde Valsts policijas iecirkņiem, kuros nav iespējams izveidot speciālas noziedzīgos nodarījumos cietušo nepilngadīgo un īpaši aizsargājamo personu pratināšanas telpas. Projekta ietvaros tehniskā stāvokļa uzlabošanai plānots pārplānot un pielāgot telpas Rēzeknē, Liepājā, Daugavpilī, Madonā, kā arī izveidot un aprīkot  jaunas telpas Čiekurkalna 1.lin.1,k-4, Rīgā un Bauskā.
Turpinās telpu pielāgošana policijas vajadzībām, tajā skaitā  bērnu nopratināšanai Rīgas Pārdaugavas pārvaldē Mūkusalas 101, Rīgā.
Vienlaikus notiek Katastrofu pārvaldības centru (KPC) policijas iecirkņu projektēšanas darbi Siguldā, Preiļos, kā arī KPC policijas iecirkņu būvniecības darbi Tukumā, Alūksnē, Talsos, kuros plānotas jaunas bērnu nopratināšanas telpas.
Darbs turpinās (plānots realizēt līdz 2026. gada 30. septembrim uzsāktā projekta  (Nr. VP/IDF/2024/1) ietvaros).

	3.2.1.2
	Strukturētu pratināšanas  vadlīniju izstrāde darbā ar nepilngadīgajiem cietušajiem un lieciniekiem, kas pielāgotas Latvijas apstākļiem – kultūrvidei un tiesu sistēmai.
	Pilnveidots tiesībsargājošo iestāžu  darbs ar cietušajiem nepilngadīgajiem, nodrošinot bērna labāko interešu ievērošanu.
	Izstrādātas  strukturētas pratināšanas vadlīnijas darbā ar nepilngadīgajiem cietušajiem un lieciniekiem, kuras balstītas uz pasaules praksē empīriski pamatotām pratināšanas vadlīnijām nepilngadīgo nopratināšanā kriminālprocesā.
	IeM (VP), LM
	TM, Prokuratūra
	31.12.2024.
	Iekšējās drošības fonda Nacionālās programmas 2021.-2027.gadam līdzekļi 20 000 euro

	Daļēji izpildīts. (Ņemot vērā LM aktivitātes  Eiropas Ekonomikas zonas finanšu instrumenta 2014. – 2021.gada perioda programmas “Starptautiskā policijas sadarbības un noziedzības apkarošana” ietvaros tika īstenots projekts “Atbalsts Barnahus ieviešanai Latvijā”, pasākums tiks precizēts un turpināts nākošajā plānošanas periodā).
Pasākums tika iniciēts no VP puses, lai izveidotu vienotu pieeju pirmstiesas izmeklēšanā kriminālprocesos darbā ar nepilngadīgajiem cietušajiem un lieciniekiem. Noteiktajā termiņā pasākums netika īstenots, jo  projekts Nr. VP/IDF/2024/1 “Noziedzīgos nodarījumos cietušo personu - īpaši aizsargājamo cietušo (jo īpaši bērnu) atbalsta veicināšana kriminālprocesa ietvaros” uzsākts 01.07.2024. Projekta laika grafikā tiek plānots, ka  “Metodiskā materiāla “Nepilngadīgo cietušo un liecinieku nopratināšanas vadlīnijas” izstrāde par nepilngadīgo cietušo un liecinieku nopratināšanu” tiks pabeigta līdz 30.04.2026., līdz ar to pasākums pārcelts uz jauno Plānu. VP pārceļot konkrēto 3.2.1.2. pasākumu uz nākamo periodu, precizējis konkrētā pasākuma nosaukumu, lai precīzāk atspoguļotu paredzētā metodiskā materiāla “Nepilngadīgo cietušo un liecinieku nopratināšanas vadlīnijas” saturu. 

LM): Projekta “Atbalsts Barnahus ieviešanai Latvijā” ietvaros ir izveidota starpinstitucionālās sadarbības programma “Bērna māja”, kuras ietvaros saskaņā ar Bērnu tiesību aizsardzības likuma 52.1 pantu un Ministru kabineta 2023.gada 24.oktobra noteikumiem Nr.608 “Kārtība, kādā tiek īstenota starpinstitucionālās sadarbības programma “Bērna māja”” tiek nodrošināta institūciju sadarbība, lai nodrošinātu iespēju veikt vardarbībā cietušā bērna nopratināšanu ar psihologa starpniecību un izmantojot tehniskos līdzekļus, veikt citas kriminālprocesuālās darbības nolūkā iegūt nepieciešamos pierādījumus kriminālprocesā, kā arī lai sniegtu atbalstu vardarbībā cietušam bērnam un viņa nevardarbīgajiem tuviniekiem.
Lai nodrošinātu iespēju bērnu saudzējošā veidā un piemērotā vidē, Kriminālprocesa likumā noteiktajā kārtībā, veikt bērna nopratināšanu ar psihologa starpniecību un izmantojot tehniskos līdzekļus, kā arī izmantojot starptautiskajā vidē jau aprobētus un pierādījumos balstītus paņēmienus, projekta “Atbalsts Barnahus ieviešanai Latvijā” ietvaros tika iztulkotas un Latvijas vajadzībām pielāgotas vienas no pasaules praksē visvairāk lietotām strukturētām izmeklēšanas intervijas vadlīnijām – Bērnu veselības un attīstības nacionālā institūta izmeklēšanas intervijas protokols jeb NICHD izmeklēšanas intervijas protokols (NICHD, National Institute of Child Health and Human Development Investigative Interview protocol).   
      Saskaņā ar iepirkuma Nr. LR LM 2021/28-3-03/14 līguma par NICHD intervēšanas protokola pielāgošanu tehniskajā piedāvājumā norādīto, izpildītājam bija šādi darba uzdevumi:
· izvērtēt nepilngadīgo cietušo un liecinieku nopratināšanas praksi Latvijā;
· izvērtēt NICHD izmeklēšanas intervēšanas protokola vadlīniju efektivitāti;
· pielāgot NICHD izmeklēšanas intervēšanas protokola vadlīnijas Latvijas apstākļiem – tiesiskam regulējumam un kultūrvidei;
· izstrādāt NICHD izmeklēšanas intervēšanas protokola vadlīnijas;
· informēt tiesībsargājošo iestāžu pārstāvjus par NICHD izmeklēšanas intervēšanas protokola vadlīnijām.
     Iepirkuma līguma izpildē tika piesaistīti Latvijas vadošie eksperti bērnu nopratināšanas jomā. Visi līgumā  definētie uzdevumi tika izpildīti saskaņā ar minētā līguma nosacījumiem un līguma izpildes laikā tika sagatavoti šādi nodevumi: 
1)  NICHD izmeklēšanas intervijas protokola zinātniskais un praktiskais pamatojums, izmantošanai nepilngadīgo nopratināšanā Latvijā (https://www.lm.gov.lv/lv/media/26112/download?attachment);   
2)   NICHD izmeklēšanas intervijas protokola vadlīnijas (https://www.lm.gov.lv/lv/media/26109/download?attachment).  
Pēc līguma   izpildes atbilstoši izstrādātajām vadlīnijām projekta “Atbalsts Barnahus ieviešanai Latvijā” ietvaros tika izsludināts iepirkums, tika noslēgts līgums un notika trīs dienu teorētiskās un praktiskās mācības par NICHD izmeklēšanas intervijas protokolu divām izmeklētāju un psihologu grupām, kurās kopā piedalījās 38 speciālisti. Ņemot vērā to, ka izstrādātais materiāls (NICHD izmeklēšanas intervijas protokola zinātniskais un praktiskais pamatojums, izmantošanai nepilngadīgo nopratināšanā Latvijā; NICHD izmeklēšanas intervijas protokola vadlīnijas) ir zinātniski pamatots un pielāgots Latvijas vajadzībām un tiesību sistēmai, atbilstoši izstrādātājām vadlīnijām tiek nodrošināta iespēja bērnu saudzējošā veidā un piemērotā vidē, Kriminālprocesa likumā noteiktajā kārtībā, veikt bērna nopratināšanu ar psihologa starpniecību un izmantojot tehniskos līdzekļus starpinstitucionālās sadarbības programmā “Bērna māja”.
[bookmark: _Hlk192162276][bookmark: _Hlk192162393]NICHD protokols ir viens no pasaules praksē atzītām un empīriski pamatotām strukturētās pratināšanas vadlīnijām, kuras izveidotas nosakot noteiktu pratināšanas struktūru un taktiku, bet neietver ar izmeklēšanu saistītu pasākumu nozīmi un izpildījumu pēc būtības. NICHD protokola autori norāda, ka šis protokols ir lietojams dinamiski darbā ar nepilngadīgajiem īpaši aizsargājamiem cietušajiem. Savukārt pētījumi atklāj šī protokola ierobežojumus (piem., protokolā ietvertās instrukcijas visi bērni nesaprot un nespēj ievērot pratināšanas laikā). Turklāt NICHD protokols neietver Kriminālprocesa likuma normas (piemēram, NICHID protokols neparedz izskaidrot procesuālās tiesības un pienākumus; neparedz veidu kādā nepilngadīgajam intervijas laikā varētu uzrādīt noteiktus materiālus), kuras nepieciešams ievērot izmeklēšanas procesā. Tādēļ pasaules praksē izmeklēšanas iestādes sadarbībā ar nozares profesionāļiem izstrādā vienotu normatīvos aktos un pētījumos balstītu metodisko materiālu izmeklētājiem darbā ar nepilngadīgo īpaši aizsargājamo cietušo, tai skaitā lieciniekiem, kriminālprocesa ietvaros. Līdz ar to 01.07.2024. uzsāktā projekta “Par Valsts policijas nodarbināto piesaistīšanu Iekšējās drošības fonda projektā Nr. VP/IDF/2024/1 “Noziedzīgos nodarījumos cietušo personu - īpaši aizsargājamo cietušo (jo īpaši bērnu) atbalsta veicināšana kriminālprocesa ietvaros” ietvaros plānots sagatavot metodisko materiālu izmeklētājiem darbā ar nepilngadīgajiem cietušajiem un lieciniekiem kriminālprocesā".

	3.2.2.
	Speciālistu, kas strādā ar noziedzīgajos nodarījumos cietušajiem bērniem zināšanu pilnveidošana 

	3.2.2.1
	Mācību programmas izstrāde par strukturētu  un daļēji strukturētu vadlīniju pielietošanu nepilngadīgo nopratināšanā.
	Nodrošināta Valsts policijas amatpersonu zināšanu un prasmju apguve darbā ar cietušajiem..
	Izstrādāta mācību programma.
	IeM (VP, VPK)
	
	31.12.2024.
	Likumā par valsts budžetu kārtējam gadam paredzēto finanšu līdzekļu ietvaros.

	Nav izpildīts (Tiek pārcelts uz nākošo plānošanas periodu). 
[bookmark: _Hlk197436213]Pasākums "Mācību programmas izstrāde par strukturētu un daļēji strukturētu vadlīniju pielietošanu nepilngadīgo nopratināšanā" no VPK puses nav izpildīta, jo sākotnēji šī aktivitāte bija plānota pēc tam, kad VP Iekšējā drošības fonda Nr. VP/IDF/2024/1 “Noziedzīgos nodarījumos cietušo personu - īpaši aizsargājamo cietušo (jo īpaši bērnu) atbalsta veicināšana kriminālprocesa ietvaros” projekta ietvaros, kurš tika uzsākts tikai 01.07.2024., būtu izstrādājusi strukturētas vadlīnijas nepilngadīgo cietušo nopratināšanā. Savukārt “Bērnu noziedzības novēršanas un bērnu aizsardzības pret noziedzīgiem nodarījumiem plāns 2025.-2027. gadam” projektā iekļautā aktivitāte ir saistīta ar VPK mācību aktivitātēm, kuras nav tieši saistītas ar minētā projekta mērķiem.

	3.2.2.2
	Mācību satura izstrāde un apmācību īstenošana  darbam  ar cietušo VPD funkciju īstenošanas jomā  
	Pilnveidotas VPD nodarbināto zināšanas par darbu ar cietušo VPD funkciju īstenošanas jomā.

	75 VPD nodarbinātie ieguvuši zināšanas par darbu ar cietušo VPD funkciju īstenošanas jomā.
	TM (VPD)
	
	31.12.2024
	TM nepieciešamais papildu finansējums 2000 euro apmērā netika piešķirts.
Pasākums tika īstenots likumā par valsts budžetu kārtējam gadam paredzēto finanšu līdzekļu ietvaros.

	Izpildīts.
Minētā pasākuma īstenošanai bija paredzēts papildu finansējums, kas netika piešķirts. Lai gan atsevišķa mācību satura izstrāde par darbu ar cietušo VPD funkciju īstenošanas jomā nav īstenota, tomēr, nodrošinot mācības VPD jaunajiem nodarbinātajiem par VPD funkciju īstenošanu, mācību saturā ir iekļauta tēma par darbu ar cietušo, ņemot vērā attiecīgās VPD funkcijas īstenošanas nianses. 2023. un 2024. gadā jauno darbinieku mācībās piedalījās 64 VPD nodarbinātie. Vienlaikus VPD esošā budžeta ietvaros 2023. gadā un 2024. gadā organizēja pasākumus "Noziegumos cietušo diena", kuros VPD nodarbinātajiem tika sniegta informācija par saskarsmes īpatnībām ar cietušajiem VPD funkciju īstenošanas jomā. Minētajos pasākumos piedalījās 110 VPD nodarbinātie. 

	4. Rīcības virziens: STARPINSTITŪCIJU SADARBĪBA, KOORDINĀCIJA 
[bookmark: _Hlk194503390]Stiprināt starpinstitūciju sadarbību, informācijas un pieredzes apmaiņu starp atbildīgajām institūcijām, lai nodrošinātu pēc iespējas labāku palīdzību riska grupas bērniem un viņu vecākiem, savlaicīgi reaģētu uz agrīnu nepilngadīgo noziedzību un cietušo viktimizācijas riskiem, kā arī nodrošinātu sistēmisku bērnu noziedzības novēršanas un bērnu aizsardzības pret noziedzīgiem nodarījumiem politikas plānošanu, uzraudzību un izvērtēšanu.


	Nr. p. k.
	Pasākums
	Darbības rezultāts
	Rezultatīvais rādītājs
	Atbildīgā institūcija
	Līdzatbildīgās institūcijas
	Izpildes termiņš
	Finansējums un tā avoti

	4.1
	Regulāra situācijas par nepilngadīgo noziedzības stāvokli, noziedzīgos nodarījumos cietušajiem bērniem, kā arī noziedzības novēršanas problēmām apzināšana un analīze. 
	Nodrošināts bērnu noziedzības un administratīvo pārkāpumu  monitorings
	Reizi gadā sagatavots pārskats, kas 
izskatīts NNP, BLSP
pārskats pieejams Valsts policijas interneta vietnē www.vp.gov.lv. 
	IeM (VP, VUGD,VRS), TM (IeVP, VPD), BAC
	IeM (IeM IC)
	Ik gadu līdz 3. martam
	Likumā par valsts budžetu kārtējam gadam paredzēto finanšu līdzekļu ietvaros.

	Izpildīts (tiks turpināts nākošajā plānošanas periodā). 
IeM ir sagatavojusi pārskatus par situāciju nepilngadīgo noziedzības jomā, nepilngadīgo tiesību pārkāpumiem un noziedzīgos nodarījumos cietušajiem bērniem 2023. un 2024. gadā.  Pārskati ir tapuši sadarbībā ar VP, VUGD,  TM, TA, VPD, IeVP,  BAC un LIA Latvijas Drošāka interneta centru. 
Pārskati tika izskatīti Bērnu lietu sadarbības padomē (21.06.2023. protokols Nr.4, 2§ un 22.05.2024. protokols Nr. 1, 3.§) un Noziedzības novēršanas padomē (04.12. 2024. protokols Nr.26, 5.§, 6.§).
Pārskati publicēti Iekšlietu ministrijas interneta vietnē  https://www.iem.gov.lv/lv/citi-parskati un Valsts policijas  interneta vietnē https://www.vp.gov.lv/lv/media/16539/download?attachment,  https://www.vp.gov.lv/lv/media/20970/download?attachment. 

	4.2.
	Atbilstoši pastāvošām problēmām un esošai situācijai pašvaldībās izstrādāti likumpārkāpumu prevencijas plāni. 

	Nodrošināta likumpārkāpumu prevencijas plānošana katrā pašvaldībā.
Pilnveidota starpinstitūciju sadarbība bērnu likumpārkāpumu prevencijas jomā. 
	Katrā pašvaldībā (43) ir   izstrādāti likumpārkāpumu prevencijas plāni vai likumpārkāpumu prevencijas pasākumi ir paredzēti citos pašvaldības plānošanas dokumentos.  
	Pašvaldības, IeM (VP,  VUGD), izglītības iestādēs
	LM, IZM, VM 
TM (VPD)
	31.12.2024.
	Pašvaldību esošā budžeta ietvaros.

	Daļēji izpildīts (pārceļas uz nākošo plānošanas periodu).
Lai noskaidrotu, vai pašvaldībās notiek likumpārkāpumu prenvencijas plānošana, Iekšlietu ministrija no 2024. gada 15. janvāra līdz  2024. gada  17. februārim veica aptauju, lūdzot pašvaldībām sniegt atbildes uz aptaujas anketas jautājumiem saistībā ar likumpārkāpumu prevencijas pasākumiem pašvaldībās.   No 43 Latvijas pašvaldībām atbildes uz anketas jautājumiem iesūtīja 38 pašvaldības.   Uz jautājumu vai pašvaldībās ir izstrādāti likumpārkāpumu prevencijas plāni: 
· apstiprinoši atbildēja 5 pašvaldības, taču izvērtējot turpmākās atbildes uz anketas jautājumiem, pārliecība, ka visās tādi tiešām ir, netika iegūta;
· 8 pašvaldībās likumpārkāpumu prevencijas pasākumi nav iekļauti nevienā politikas plānošanas dokumentā, likumpārkāpumu prevencijas darbs tiek organizēts BTAL 58. panta ietvaros, pēc nepieciešamības izstrādājot sociālas korekcijas programmas, izplatot informatīvos materiālus izglītības iestādēs; 
· 2 pašvaldības uz šo jautājumu nesniedza atbildi, kas norāda uz to, ka likumpārkāpumu prevencija pašvaldībā netiek plānota.
· 23 pašvaldības norādīja, ka likumpārkāpumu prevencijas pasākumi ir iekļauti citos pašvaldību politikas plānošanas dokumentos.
VP: atskaites periodā visos VP iecirkņos ir izstrādāti iecirkņu prevencijas rīcības plāni, kuros ir iekļauti sekojoši uzdevumi:
1. Iesaistīt pašvaldības iecirkņa prevencijas rīcības plānā 2023.-2024. gadam iekļauto aktivitāšu ieviešanā; 
2. Regulāri organizēt lokālā mēroga sanāksmes ar pašvaldībām, lai vērtētu plānoto aktivitāšu īstenošanas progresu un apspriestu drošības aktualitātes.
Pēc atskaitēs norādītajiem datiem 2024. gadā sadarbībā tika iesaistīts 81% no visām Latvijas pašvaldībām. 
Kopumā 2024. gadā tika organizētas 228 sanāksmes ar pašvaldībām. VP nodrošina sadarbību ar pašvaldībām, bet nevar uzlikt par pienākumu tām izstrādāt savus prevencijas plānus vai likumpārkāpumu prevencijas pasākumus.


	4.3.
	Izveidot sadarbības formātu ar pašvaldību iestādēm un nevalstiskajām organizācijām, lai veidotu vienotu pieeju preventīvajā darbā ar nepilngadīgajiem riska grupas bērniem (viktimizācijas un likumpārkāpumu riski)
	Veicināta sadarbība un nevalstisko organizāciju iesaiste atbalsta pasākumu īstenošanā un kaitējuma mazināšanā, īpaši ar tām organizācijām, kurās vēršas jaunieši, kas ir pakļauti riskam izdarīt likumpārkāpumu vai ciest dažādos noziedzīgos nodarījumos.
	Sanāksmes starp VP, pašvaldībām  un organizācijām, kurās uzturas vai vēršas bērni, kuri pakļauti riskam izdarīt likumpārkāpumu vai ciest dažādos noziedzīgos nodarījumos.


	IeM (VP), Pašvaldības NVO
	LM, TM (VPD)
	31.12.2024.
	Likumā par valsts budžetu kārtējam gadam paredzēto finanšu līdzekļu ietvaros.

	Daļēji izpildīts (Pārceļas uz nākošo plānošanas periodu).
VP ir uzsākusi sadarbību ar pašvaldībām, atsevišķām nevalstiskajām organizācijām. Atbilstoši ieplānotajam pasākumam veicināta sadarbība un nevalstisko organizāciju iesaiste atbalsta pasākumu īstenošanā un kaitējuma mazināšanā, īpaši ar tām organizācijām, kurās vēršas jaunieši, kas ir pakļauti riskam izdarīt likumpārkāpumu vai ciest dažādos noziedzīgos nodarījumos. 
Atskaites periodā notikušas 40 sanāksmes starp VP, pašvaldībām un nevalstiskajām organizācijām (piemēram, biedrība "Open radošais centrs", biedrība “Centrs Elizabete”, biedrībā "Latvijas SOS Bērnu ciematu asociācija" u.c.), kurās uzturas vai vēršas bērni, kuri pakļauti riskam izdarīt likumpārkāpumu vai ciest dažādos noziedzīgos nodarījumos.
Sadarbība ar pašvaldību iestādēm un nevalstiskajām organizācijām, ņemot vērā Latvijas reģionālo sadalījumu, ir atšķirīga, bet ir identificēti labāki sadarbības modeļi un ir vietas, kur nepieciešami pasākumi sadarbības veicināšanai. Līdz ar to, uzdevuma izpildes ietvaros, ir uzsākts darbs pie vienotas metodoloģijas izstrādes un izstrādāts uzdevuma plāns, saskaņā ar kuru tiek veikti dažādi pasākumi, kas veicinātu uzdevuma mērķu sasniegšanai. Lai arī pašvaldības, arī atsevišķas nevalstiskās organizācijas, ir iesaistījušās sadarbības formātā ar VP, tomēr secināms, ka izvirzītais uzdevums ir ilgtermiņa un nepieciešams uzdevumu turpināt Bērnu noziedzības novēršanas un bērnu aizsardzības pret noziedzīgiem  nodarījumiem plāna nākošajā periodā, lai sasniegtu kvalitatīvos rādītājus un uzdevumu mērķu sasniegšanu: veicināta vienota izpratne, labākās prakses pārņemšana, vienotas metodikas izveide un ieviešana, atbalsta programmu ieviešana/paplašināšana pašvaldībās.

	4.4.
	Veikt aptauju par  katrā pašvaldībā īstenotajiem likumpārkāpumu prevencijas pasākumiem un  pieejamiem pakalpojumiem riska grupas nepilngadīgajiem. 
	Veikta aptauja par pašvaldību darbu likumpārkāpumu prevencijas jomā.
	Aptaujas rezultāti iekļauti pārskatā par plāna izpildi, un izstrādāti priekšlikumi likumpārkāpumu prevencijas uzlabošanai.
	IeM  
	Pašvaldības
	2025. februāris
	Likumā par valsts budžetu kārtējam gadam paredzēto finanšu līdzekļu ietvaros.

	Izpildīts.:
IeM 2024. gada  15. janvārī visām 43 pašvaldībām nosūtīja vēstuli Nr.  1-23/127/25 ar aicinājumu līdz 2024.gada 17. aprīlim aizpildīt aptaujas anketu par likumpārkāpumu prevenciju pašvaldībās. Atbildes uz aptaujas anketas jautājumiem tika saņemtas no 38 pašvaldībām. Pašvaldībām tika jautāts par sadarbības grupu esamību, to sastāvu, sadarbības grupās izskatāmajiem jautājumiem, par likumpārkāpumu plānošanu, pašvaldībās piedāvātajiem pakalpojumiem, izaicinājumiem likumpārkāpumu plānošanā. Saņemtā informācija tiks izmantota VP darbā sadarbības ar pašvaldībām pilnveidošanai.  



